Diari Oficial de la Generalitat Valenciana


Sumari del DOGV 4221, del 04-04-2002 (2002/2511)

Notificació a la senyora Sonia Castronuño Reith.
------------------------------------------------

### Dades del document

Número de DOGV
:   4221

Data del DOGV
:   04-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2511


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Sonia Castronuño Reith. [2002/M2511]
  
Ja que no s'ha pogut practicar la notificació a la senyora Sonia Castronuño Reith i de conformitat que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa el dit article, es publica el text íntegre de la Resolució adoptada pel conseller d'Obres Públiques, Urbanisme i Transports, en data 11 d'octubre de 2001 (DIC-103/2001).
  
Vist l'expedient promogut per la senyora Sonia Castronuño Reith, pel qual se sol·licita la declaració d'interés comunitari per a la instal·lació d'activitat de desballestament, al terme municipal de Villar del Arzobispo (València), i de conformitat amb els següents:
  
Antecedents de fet
  
1. Amb data 18 de novembre de 1997 va tindre entrada en el Registre de la Conselleria d'Obres Públiques, Urbanisme i Transports la sol·licitud de la senyora Sonia Castronuño Reith, per la qual s'insta la declaració d'interés comunitari per a la instal·lació d'activitat de desballestament, al terme municipal de Villar del Arzobispo.
  
2. El dia 15 de gener de 1998 es va requerir a l'Ajuntament de Villar del Arzobispo perquè emetera l'informe preceptiu assenyalat en l'article 16 de la Llei 4/1992, de 5 de juny, de la Generalitat Valenciana, de Sòl no Urbanitzable, segons el qual la decisió d'atribuir els usos o aprofitaments correspon a l'administració de la Generalitat en exercici de la seua potestat d'ordenació territorial i urbanística de planejament, sempre que l'ajuntament haja emés prèviament informe favorable a l'actuació.
  
3. Ja que ha transcorregut un termini superior als tres mesos previstos en l'article 42.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, sense que l'emissió del preceptiu informe tinguera lloc, la Comissió Informativa de la Comissió Territorial d'Urbanisme, en sessió de 24 d'abril de 2001, va acordar emetre informe desfavorable en relació amb la sol·licitud de declaració d'interés comunitari presentada.
  
4. Amb data 26 de juny de 2001 es va requerir novament a l'ajuntament perquè presentara l'informe preceptiu assenyalat, i no s'ha contestat a tal requeriment.
  
Fonaments de dret
  
1. El present expedient s'ha de resoldre a l'empara del que estableixen els articles 8.2, 16 i 18 de la Llei 4/1992, de 5 de juny, sobre Sòl no Urbanitzable i la Llei 30/1992, de 26 de novembre, de Règim Jurídic de les Administracions úbliques i del Procediment Administratiu Comú.
  
2. L'atribució d'ús i aprofitament per a tals activitats s'efectua mitjançant una tècnica, creada en la pròpia llei, denominada declaració d'interés comunitari i a la qual en el preàmbul de la llei es configura com «una espècie de planejament puntual».
  
El mateix preàmbul assenyala que amb la declaració d'interés comunitari no es tracta d'apreciar l'interés públic d'una activitat, sinó de precisar la preferència i idoneïtat de la localització concreta, segons els criteris i fins propis de la competència per a l'ordenació del territori. No es tracta, afig el text, de dirimir quines actuacions constructives són assumibles en l'espai rural, sinó que s'han de ponderar els emplaçaments que donen millor suport per a la correcta vertebració del territori.
  
Batega, per tant, en la idea del legislador la pretensió que la declaració d'interés comunitari s'efectue en favor del millor emplaçament des del punt de vista, no sols de la concreta activitat i de l'ús a què es destinarà, sinó de l'ordenació territorial. Per això, en l'article 16.2 d'aquesta llei s'exigeix que l'acte administratiu que decidisca sobre l'atribució de l'ús i l'aprofitament després de l'informe previ municipal favorable, pondere les circumstàncies tals com: les característiques de l'activitat que s'han de realitzar i les construccions necessàries per a aquesta, la seua incidència sobre l'ordenació territorial adequada. La incidència de l'activitat per la seua ubicació prevista, sobre l'estructura del territori, especialment en relació amb els nuclis urbans i les xarxes generals d'infraestructures, serveis i dotacions. Oportunitat i conveniència de l'activitat des del punt de vista del desenvolupament economicosocial local autonòmic i general. Avaluació de l'impacte en el medi físic i, especialment, en la utilització dels recursos naturals, el paisatge, i els espais classificats de sòl no urbanitzable protegit.
  
La decisió positiva d'atribució d'ús i aprofitament ha d'estar fonamentada en la positiva valoració de l'activitat per a l'interés públic, en funció, tant de la necessitat de l'emplaçament en el medi rural, com de l'oportunitat i conveniència de la localització proposada enfront d'altres àrees del sòl no urbanitzable i de la ponderació del la racional utilització col·lectiva del territori.
  
Posades en relació les anteriors consideracions amb la sol·licitud objecte del present expedient s'adverteix que, a pesar dels reiterats requeriments efectuats a l'ajuntament a fi que es manifestara respecte a l'actuació sol·licitada, el dit tràmit ha esdevingut ineficaç, per la qual cosa donat el caràcter preceptiu atorgat per la Llei 4/1992, del Sòl no Urbanitzable, al referit informe, únicament es pot pronunciar per aquesta conselleria, dins de l'estricte àmbit de les seues competències, amb denegació de la sol·licitud formulada.
  
3. De conformitat amb el que disposa l'article 18.3 de la Llei 4/1992, de la Generalitat Valenciana, de 5 de juny, sobre Sòl no Urbanitzable, i en l'article 6.D del Decret 77/96, de 16 d'abril, que aprova el Reglament dels Òrgans Urbanístics de la Generalitat Valenciana, la competència per a la denegació correspon al conseller d'Obres Públiques, Urbanisme i Transports.
  
Vistos els preceptes legals citats i la resta de general i pertinent aplicació, resolc:
  
Denegar la sol·licitud de declaració d'interés comunitari formulada per la senyora Sonia Castronuño Reith per a la instal·lació d'activitat de desballestament, al terme municipal de Villar del Arzobispo (València).
  
Contra la present resolució, que posa fi a la via administrativa, es podrà interposar recurs potestatiu de reposició davant del conseller d'Obres Públiques, Urbanisme i Transports en el termini d'un mes, comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que es puga exercitar qualsevol altre recurs que s'estime oportú.